CENTEL เด้ง 3% โบรกแนะ “ซื้อ” เป้า 56 บ. ลุ้นกำไร Q3 เทิร์นอะราวด์
CENTEL รีบาวด์ 3% จับตากำไรไตรมาส 3/65 แตะ 101 ลบ. จากอัตราเข้าพักของโรงแรมฟื้นตัว บวกกับราคาวัตถุดิบในธุรกิจอาหารที่ลดลงเล็กน้อย โบรกยังคงแนะนำ “ซื้อ” ราคาเป้าหมาย 56 บ.
CENTEL เด้ง 3% จับตากำไรไตรมาส 3/65 แตะ 101 ลบ. จากอัตราเข้าพักของโรงแรมฟื้นตัว บวกกับราคาวัตถุดิบในธุรกิจอาหารที่ลดลงเล็กน้อย โบรกยังคงแนะนำ “ซื้อ” ราคาเป้าหมาย 56 บ.
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 10:22 น. อยู่ที่ระดับ 50.75 บาท บวก 1.50 บาท หรือ 3.05% สูงสุดที่ระดับ 51.00 บาท ต่ำสุดที่ระดับ 50.00 บาท ด้วยมูลค่าการซื้อขาย 58.66 ล้านบาท

บล.พาย ระบุในบทวิเคราะห์ คาดกำไรสุทธิไตรมาส 3/65 ของ CENTEL ที่ 101 ล้านบาท จาก 22 ล้านบาทไตรมาส 2/65 จากการปรับตัวดีขึ้นเมื่อเทียบกับงวดเดียวกันของปีก่อน และจากไตรมาสก่อนหน้า หนุนจากรายได้ที่คาดว่าจะออกมาอยู่ที่ 4.5 พันล้านบาท เพิ่มขึ้น 95% เมื่อเทียบกับงวดเดียวกันของปีก่อน และเพิ่มขึ้น 8% จากไตรมาสก่อนหน้า
โดยประเมินอัตรากำไรขั้นต้น (GPM) โตขึ้นเมื่อเทียบกับงวดเดียวกันของปีก่อน และจากไตรมาสก่อนหน้าเป็น 40.7% หลังจากอัตราเข้าพักของโรงแรมฟื้นตัวแข็งแกร่ง บวกกับราคาวัตถุดิบในธุรกิจอาหารที่ลดลงเล็กน้อย
ทั้งนี้ ทางฝ่ายวิจัยปรับเพิ่มประมาณการกำไรปี 65 อยู่ที่ 397 ล้านบาท เพิ่มขึ้น 42% และในปี 66 อยู่ที่ 2.1 พันล้านบาท เพิ่มขึ้น 15% หลังจากนับรวมอัตราเข้าพักของธุรกิจโรงแรมที่ฟื้นตัวเร็วกว่าคาด โดยยังคงคำแนะนำ “ซื้อ” ราคาเป้าหมายที่ 56.00 บาท
บล.ดาโอ มองว่ากำไรไตรมาส 3/65 เติบโต Turnaround เมื่อเทียบกับไตรมาส 3/64 และจะเติบโตเด่นเมื่อเทียบไตรมาสก่อนหน้า โรงแรม Flagship อย่าง เซ็นทาราแอท เซ็นทรัลเวิร์ล Renovate เสร็จตั้งแต่ต้นปี ดังนั้นจะมีรายได้อย่างเต็มที่ในครึ่งหลังปี 65
นอกจากนี้ ประเมินกำไรสุทธิปี 65 อยู่ที่ 307 ล้านบาท พลิกจากขาดทุนในปีก่อน ส่วนปี 66 คาดกำไรสุทธิอยู่ที่ 1,437 ล้านบาท เพิ่มขึ้น 369% เมื่อเทียบกับช่วงเดียวกันของปีก่อน คงคำแนะนำ “ซื้อ” ราคาเป้าหมาย  52 บาท